Keskustelu:Sasta

message: Tunnettu merkki, lähes kuten Halti. Lisäilen huomenna lähteitä. –☆Makele-90 12. helmikuuta 2011 kello 23.08 (EET)
replies: text: Joo, varmasti merkittävä, vaikka nykytila onkin artikkelilla vaatimaton.--Urjanhai 13. helmikuuta 2011 kello 12.37 (EET)
replies: text: :Lisäsin artikkeliin asiaa ja lähteet. –☆Makele-90 13. helmikuuta 2011 kello 21.24 (EET)
Merkittävä. Iivarius 14. helmikuuta 2011 kello 14.50 (EET)

message: Haetaan vähän linjaa, sopisiko tämä lupaavaksi? Artikkelin tiedot ja lähteet olen etsinyt internetistä. Mitään kunnon lehtijuttuja tai artikkeleita ei kumma kyllä yrityksestä löytynyt (jotain löytyy ilmeisesti HS Digilehden arkistosta, mutta se on maksullinen). Mielestäni täyttää kriteerit. –☆Makele-90 18. helmikuuta 2011 kello 12.24 (EET)
replies: text: Rakenne on minusta jotenkin omituinen, luvussa "yrityskuvaus" on historiaa ja sitten toisaalta on "nimihistoria" erikseen. Voi olla, että tässä onkin tarpeeksi tietoa kasassa, mutta rakennetta pitäisi miettiä vielä. Esimerkiksi historia ja nykytilanne erikseen.--Tanár 19. helmikuuta 2011 kello 18.25 (EET)
Muutama kommentti: Tietolaatikossa oleva yrityksen perustamisvuosi (1969) on ilmeisestikin väärin, tuo 1969 näyttää olevan Sasta-tuotemerkin syntyvuosi. Toimitusjohtaja lienee sama henkilö kuin hallituksen puheenjohtaja, vaikka nimet ovatkin tietolaatikossa eri tavalla esitettyjä (Jari Saastamoinen / Jari Markku Saastamoinen). Nimihistoria vaikuttaa vähän sekavalta, ehkä siitä voisi ainakin ottaa tarkat päivämäärät epäoleellisina pois. Tuotevalikoimasta ei ole nyt kerrottu oikeastaan mitään. Artikkelin ainoa kuva (reppu ja hanskat) tuntuu vähän oudolta, kun Sasta ei liene juurikaan repuista tunnettu, eikä repuista puhuta artikkelissa mitään. Löytyisiköhän mistään tietoa esim. ulkoiluvaatteiden markkinaosuuksista Suomessa? --Ryhanen 19. helmikuuta 2011 kello 19.33 (EET)

text: Hyviä kommentteja mielestäni. Voisi tehdä vain "historia", johon voi kirjoitella noita nimimuutoksia. Sitten oma otsikko tuotteista. --Lakritsa 19. helmikuuta 2011 kello 20.09 (EET)

text: Yritys kertoo sivuillaan tuon vuoden Sasta Oy:n perustamisvuodeksi ja silloin alettiin myös valmistaa Sasta-nimisiä vaatteita. Kuten useimpien yritysten, myös Sastan nimihistoria on todella sekava, siksi halusin merkitä tarkat päivämäärät. Toimitusjohtaja ja hallituksen puheenjohtaja ovat todennäköisesti sama henkilö, mutta sen esittäminen artikkelissa olisi uutta tutkimusta. Jostain varmaankiin löytyy esimerkiksi juuri noista markkinaosuuksista ym. tietoa, mutta minä en niitä löytänyt. Tuotevalikoima löytyy yrityksen kotisivuilta, enkä alkanut siitä kirjoittelemaan artikkeliin ettei mene liian mainosmaiseksi. Erä-lehdestä löysin tuotevertailuja, mutta niissä ei juurikan sivuta itse yritystä tai sen toimintaa. –☆Makele-90 19. helmikuuta 2011 kello 22.21 (EET)

text: Ja kuvasta vielä; koska omistan vain kyseiset Sastan tuotteet ja se on ainoa kuva merkistä Commonsissa niin saa ainakin nyt kelvata jollei kukaan muu lisää parempaa kuvaa. –☆Makele-90 19. helmikuuta 2011 kello 22.24 (EET)
replies: text: :Perustamisvuosi 1969 on kuitenkin selvästi ristiriidassa nimihistoria-osan kanssa. Tuona vuonna ei näytä tapahtuneen muutosta yrityksen nimessä tai yritysmuodossa. Ehkä yrityksen toiminnassa tapahtui muutoksia, mutta ei silloin näytä mitään perustetun, jos kaupparekisteritietoja on uskominen. --Ryhanen 19. helmikuuta 2011 kello 22.49 (EET)
</div>
thread_title:  Lupaava artikkeli -ehdotus